钦定古今图书集成/明伦汇编/氏族典/第243卷 > 张纶
## 钦定古今图书集成/明伦汇编/氏族典/第243卷 > 张纶

按《宋史张纶传》：“纶字公信，颍州汝阴人。少倜傥任气，
举进士不中，补三班奉职。从雷有终讨王均于蜀，以
功擢阁门祗候，迁东头供奉官。奉使灵夏，还，徙知渭
州，改内殿崇班，奉使。契丹安抚使曹玮表留之，不可。
蛮复入寇，为缘边五溪十洞巡检安抚使。久之，除江
淮制置发运副使，累迁文思使，历知秦、瀛二州，拜干”
州刺史，徙知颍州，卒。纶有材略，所至兴利除害。为人
恕，喜施予，在江淮推奉钱，市絮襦千数，衣不能自存
者。